ตามคาด! JMT โชว์งบปี 62 ฟันกำไร 681 ลบ. “ออลไทม์ไฮ” 3 ปีซ้อน เคาะปันผล 0.33 บ.
ตามคาด! JMT โชว์งบปี 62 ฟันกำไร 681 ลบ. "ออลไทม์ไฮ" 3 ปีซ้อน เคาะปันผล 0.33 บ.
ตามคาด! JMT โชว์งบปี 62 ฟันกำไร 681 ลบ. "ออลไทม์ไฮ" 3 ปีซ้อน เคาะปันผล 0.33 บ.
26 ก.พ. 2563

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT รายงานผลการดำเนินงานงวดปี 2562 มีกำไรสุทธิ ดังนี้

สำหรับปี 2562 ที่ผ่านมาถือเป็นปีที่บริษัทมีผลการดำเนินงานที่ดีและทำสถิติสูงสุดได้เป็นปีที่ 3 ต่อเนื่อง ทั้งในด้านการจัดเก็บที่มียอดจัดเก็บกระแสเงินสดเท่ากับ 3,204 ล้านบาท เติบโตร้อยละ 33.5 จากปีที่ผ่านมา ซึ่งเป็นผลจากประสิทธิภาพการจัดเก็บที่ดีขึ้น และศักยภาพของกองหนี้ที่บริษัทได้เข้าลงทุนในช่วงที่ผ่านมา
ทั้งนี้ บริษัทมีกำไรสุทธิ 681.3 ล้านบาท เติบโตจากปี 2561 ร้อยละ 34.8 ซึ่งเป็นยอดกำไรสุทธิสูงที่สุดของบริษัทตั้งแต่ก่อตั้งบริษัทเป็นปีที่ 3 ในด้านการดำเนินงานปี 2562 สำหรับธุรกิจการบริหารหนี้ด้อยคุณภาพ บริษัทซื้อหนี้ด้อยคุณภาพได้เท่ากับ 28,933 ล้านบาท ด้วยงบลงทุน 3,368 ล้านบาท โดยบริษัทใช้เงินลงทุนซื้อทั้งหนี้ด้อยคุณภาพที่มีหลักประกัน และไม่มีหลักประกัน ในสัดส่วนที่ใกล้เคียงกัน ซึ่งบริษัทพิจารณาคัดสรรในการเข้าซื้อหนี้ด้อยคุณภาพ โดยคำนึงถึงผลตอบแทน จากการลงทุนในหนี้ด้อยคุณภาพเป็นสำคัญ เพื่อจะสร้างผลตอบแทนให้กับผู้ถือหุ้น และเป็นผู้บริหารหนี้ด้อยคุณภาพแบบไม่มีหลักประกันเอกชนอันดับ 1 ของประเทศ
พร้อมกันนี้ บริษัทเตรียมจ่ายปันผลจากงวดดำเนินงาน 1 ก.ค.62-31 ธ.ค. 62 เป็นเงินสด 0.33 บาทต่อหุ้น กำหนดวันขึ้นเครื่องหมาย XD 21 เม.ย.63 และกำหนดจ่าย 8 พ.ค. 63